Document ID: 32003R1174

Κανονισμός (ΕΚ) αριθ. 1174/2003 της Επιτροπής
της 1ης Ιουλίου 2003
για την τροποποίηση του κανονισμού (ΕΚ) αριθ. 20/2002 για τις λεπτομέρειες εφαρμογής των ειδικών καθεστώτων εφοδιασμού των ιδιαίτερα απομακρυσμένων περιφερειών, που θεσπίστηκαν με τους κανονισμούς του Συμβουλίου (ΕΚ) αριθ. 1452/2001, (ΕΚ) αριθ. 1453/2001 και (ΕΚ) αριθ. 1454/2001
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1454/2001 του Συμβουλίου, της 28ης Ιουνίου 2001, περί ειδικών μέτρων όσον αφορά ορισμένα γεωργικά προϊόντα, υπέρ των Καναρίων Νήσων και για την κατάργηση του κανονισμού (ΕΟΚ) αριθ. 1601/92 (Poseican)(1), όπως τροποποιήθηκε τελευταία από τον κανονισμό (ΕΚ) αριθ. 1922/2002 της Επιτροπής(2), και ιδίως το άρθρο 3 παράγραφος 5 τρίτο εδάφιο, το άρθρο 3 παράγραφος 6 και το άρθρο 20,
Εκτιμώντας τα ακόλουθα:
(1) Διαπιστώθηκαν ορισμένες εσφαλμένες παραπομπές στις διατάξεις σχετικά με την επανεξαγωγή των προϊόντων ως έχουν ή μετά από επιτόπια συσκευασία, στο άρθρο 20 του κανονισμού (ΕΚ) αριθ. 20/2002 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1215/2002(4).
(2) Το παράρτημα του κανονισμού (ΕΚ) αριθ. 20/2002 καθορίζει τις ετήσιες μέγιστες ποσότητες μεταποιημένων προϊόντων που μπορούν να αποτελούν αντικείμενο παραδοσιακών εξαγωγών και παραδοσιακών αποστολών από τις Καναρίους Νήσους. Κρίνεται σκόπιμο να τροποποιηθούν ορισμένοι κωδικοί ΣΟ των προϊόντων που περιλαμβάνονται στο παράρτημα αυτό για να συμμορφωθούν προς τους ορισμούς του παραρτήματος I του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(5), όπως τροποποιήθηκε τελευταία από τον κανονισμό (ΕΚ) αριθ. 2176/2002(6). Για λόγους σαφήνειας, πρέπει να αντικατασταθεί το εν λόγω παράρτημα του κανονισμού (ΕΚ) αριθ. 20/2002.
(3) Συνεπώς, πρέπει να τροποποιηθεί ο κανονισμός (ΕΚ) αριθ. 20/2002 αναλόγως.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 20/2002 τροποποιείται ως εξής:
1. Στο άρθρο 20:
α) το στοιχείο γ) αντικαθίσταται από το ακόλουθο κείμενο:
"γ) τα προϊόντα που αναφέρονται στο στοιχείο β) δεν μπορούν να λάβουν επιστροφή κατά την εξαγωγή·"·
β) το στοιχείο ε) αντικαθίσταται από το ακόλουθο κείμενο:
"ε) τα προϊόντα που αναφέρονται στο στοιχείο δ) μπορούν να λάβουν επιστροφή κατά την εξαγωγή·".
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Ιουλίου 2003.

Labels: 3
19